

פרק טז'

רמב"ם הלכות עבודת יוה"כ ב, א: כל מעשה התמידין והמוספין של יום זה כהן גדול עושה אותן והוא לבוש בבגדי זהב, ועבודות המיוחדות ליום זה בבגדי לבן ועבודה המיוחדת ליום זה היא מעשה הפר של כהן גדול ושני השעירים שאחד מהן שעיר המשתלח והקטרת הקטורת בקדש הקדשים כל אלו בבגדי לבן הם נעשים.

א"כ יש שלשה סוגי קרבנות ביום הכיפורים: 1. קרבנות הבאות כמו בכל יום והם התמידין. 2. קרבנות הבאות כמו בכל יו"ט והם המוספים. 3. קרבנות הבאות לכפרה והם מעשה הפר והשעירים וכו'. 
נוכל לתת לתלמידים כלל: הסוג הראשון והשני נעשים בבגדי זהב, והסוג השלישי בבגדי לבן.

פרק יח'

דברי הרמב"ם הלכות אישות א, ה ז: כל שאסר ביאתו בתורה וחייב על ביאתו כרת והן האמורות בפרשת אחרי מות, הן הנקראין 'עריות', וכל אחת מהן נקראת ערוה כגון אם ואחות ובת וכיוצא בהן.  כל שאסר ביאתו בתורה ולא חייב עליו כרת הן הנקראים איסורי לאוין ועוד נקראין 'איסורי קדושה'.

וא"כ יש שני סוגי איסורים: 1. איסור ערוה - ועונשו כרת. 2. קדושה - ועונשו מלקות.

בפרק זה מדברים על הסוג  הראשון - איסור עריות.

באופן כללי כל אשה שהיא קרובת משפחה (כמו אמא אחות ובת) אסור להתחתן אתה, את דרגות הקרבה נלמד בפרק זה. לכל אשה יש את ה'סיבה' שבגללה היא נאסרת. יש קרובות שאסור להתחתן אתם לכל החיים ויש כאלה שכאשר יורדת סיבת האיסור שלהם הן מותרות.

לתשומת לב: השיטה הכי קליטה להקניית 'יחסי משפחה' היא להתחיל מהילד עצמו. לדוגמא: 'אחות אשה' - במקום לומר אם ראובן התחתן עם אשה... עדיף לומר: אסור לי להתחתן עם האחות של אשתי. וכך 'אשת אחי האב' - אסור לי להתחתן עם האשה של האח של אבא שלי.

